Olaf Langsepp
Olaf Langsepp (25. oktoober 1930 Tallinn – 24. oktoober 2021) oli eesti museoloog, teadur, kehakultuuri ajalugu käsitlev ajakirjanik ja tõlkija. Ta lõpetas 1949. aastal Tallinna 7. Keskkooli ja 1959. aastal Tartu Riikliku Ülikooli, kus õppis ajaloo-keeleteaduskonnas. Ta on töötanud Eesti Spordimuuseumi direktorina (1967–1971), TRÜ teadusliku raamatukogu osakonnajuhatajana (1972–1975), Eesti Põllumajanduse Muuseumi teadurina (1975–1980) ja ajakirja Akadeemia toimetajana (1988–1990).